Document ID: /roh_data/filtered/fineweb-2-filterrobots_roh.jsonl.gz/72098

Il turissem en Engiadina Bassa ha cumenzà gia baud. Per pussibilitar als giasts da far ina spassegiada cumadaivla da Vulpera a Scuol è l'onn 1905 vegnida inaugurada ina punt da fier tranter Gurlaina e Scuol aut sur l'En.
Oz è quella en in stadi che pretenda ina renovaziun u forsa sto ella perfin vegnir rutta giu. Ina poesia da Dumenic Andry cumenza uschia: «eu sun sün/quella punt/otezzas/cajò/lEn/il mar» e lura suonda ina visiun chil poet ha gì. El vuless savair la derivanza da quest bel num. È insatgi surprais che Gurlaina vegn dal pled latin ‘gurga che signifitgescha turnigl daua?